Петя Дубарова
Кон

chitanka.info

След дълго плуване в реката

излезе конят на брега

и горд погледна във водата,

изправил тръпнеща снага.

Той — паметник на младост, сила,

изправил се е гордо тук,

развял е грива белокрила

отронва тихо весел звук.

Но може би и той ще стане

един прастар измъчен кон

и вече няма да отрони

той звук на радост, само стон.

16.08.1974 г., Копривщица

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.